### Beslutningstema

I denne sag skal Tillæg 10 til Spildevandsplan 2018-2027 vedtages efter en høringsperiode på 8 uger. Tillægget omfatter ejendomme, der ikke er kloakerede i oplande til følgende vandløb: Noah Lauridsen, Georg Thorsen, Overby-Lovrupgrøften, [adresse], N24 (syd for [adresse]) samt kanal 60, 61 og 70 (ved [adresse]).

### Historik

Tillæg 10 er første gang forelagt for Teknik- og Miljøudvalget den 13. august 2024. Tillægget handler om rensning af spildevand for ejendomme, der er beliggende i vandløbsoplande, hvor tilstanden i vandløbene har været ukendt i de tidligere vandområdeplaner.

Ejendommene uden for kloakerede områder skal selv sørge for rensning af deres spildevand. Vandområdeplanerne udpeger områder, hvor der skal ske forbedret rensning af spildevandet. Det sker med baggrund i Miljøstyrelsens vurdering af vandmiljøets tilstand, og deres vurdering af årsagerne til forringet tilstand i de enkelte vandområder.

Der har været tre planperioder af vandområdeplaner i [adresse]. Første planperiode af vandområdeplaner var gældende for 2009-2015. Anden planperiode af vandområdeplaner var gældende fra 2015-2021. Den nuværende og 3. vandområdeplan er gældende for 2021-2027. De nuværende vandområdeplaner er baseret på en opdatering og videreførelse af vandområdeplanerne fra første og anden planperiode.

Første og anden planperiode har resulteret i gennemførelsen af en række konkrete spildevandsindsatser. Indsatserne er sket i de vandområder, der ikke opfyldte miljømålene. Samtidig var miljøtilstanden i en del vandområder ukendte. De nye vandløbsbedømmelser har vist, at vandområder, der tidligere havde ukendt tilstand, nu er bedømt til at have ringe eller moderat tilstand. Disse vandløb opfylder dermed ikke miljømålet om god tilstand. Derfor skal der nu ske en indsats for forbedret spildevandsrensning i oplande til disse vandområder.

I Tønder Kommune betyder det, at der er udpeget seks vandløbsoplande i det åbne land, hvor der skal gennemføres en forbedret rensning.

### Sagsfremstilling

Forslag til Tillæg nr. 10 til Spildevandsplanen har været i høring i 8 uger fra den 22. oktober 2024 til den 31. december 2024 i alt 8 uger. I forbindelse med udsendelse af Tillæg 10 til Spildevandsplan, har der været afholdt et informationsmøde den 14. november 2024 i Løgumkloster. Ved udløbet af høringsperioden er der indkommet et høringssvar. Høringssvaret gennemgår de 6 vandløbsoplande i forhold til målsætninger, målinger og indsatsbehov. Ligesom høringssvaret bemærker, at Tønder Kommune har pligt til at indberette fejl og mangler i Vandområdeplanen til Miljøstyrelsen. Høringssvaret er vedlagt sagen, sammen med forvaltningens kommentarer.

Forvaltningen har udarbejdet forslag til Tillæg 10 til Spildevandsplan 2018-27 ud fra Vandområdeplan 2021-27 (også kaldet vandområdeplan 3) og de forudsætninger, der er gældende for den plan. Hvis der findes nye målinger eller nye målsætninger for vandløbene, vil de indgå i vurderingen, når der skal udsendes påbud i forbindelse med udmøntningen af planen. Ved vedtagelse af Tillæg 10 til Spildevandsplan 2018-27 sikres et plangrundlag for Tønder Kommune, når der skal meddeles påbud om forbedret spildevands rensning i det åbne land. Planen vil ligeledes være grundlag for eventuelle ekspropriationer, der kan være nødvendige for gennemførelse af planen.

De enkelte påbud kan kun meddeles, hvis 3 betingelser er opfyldt (hvilket fremgår af lovgivning og retsafgørelser):

1: Der skal være en udledning fra ejendommen til vandløb (direkte eller indirekte via grøfter og dræn)

2: Vandløbet skal have kendt målsætning, og den må ikke være opfyldt

3: Vandløbet skal være udpeget i Vandområdeplanerne, som et vandløb hvor indsatsen for at opnå målsætningen, er rensning af spildevand fra den spredte bebyggelse

Når Tillæg 10 Spildevandsplan 2018-27 er vedtaget, vil forvaltningen foretage en kortlægning af de enkelte ejendomme, for at fastlægge om de ovennævnte punkter er opfyldt. I forbindelse med udstedelse af påbud, vil borgeren blive orienteret om de forskellige muligheder for, at opfylde krav om bedre rensning af spildevandet. Der vil i samme brev blive orienteret om muligheder for økonomisk hjælp til, at etablere anlæg til rensning af spildevand.

### Økonomi

Der vil være udgifter for kommunen i forbindelse med kortlægningen af ejendommene. Udgifterne forventes at kunne holdes indenfor driftsbudgettet.

### Lovgrundlag

Miljøbeskyttelsesloven

Indsatsbekendtgørelsen

### Indstilling Fagchefen for Teknik og Miljø indstiller,

at tillæg 10 til Spildevandsplan 2018-27 vedtages,

at indstillingen videresendes til Økonomiudvalg og Kommunalbestyrelse.

**Beslutning fra Teknik- og Miljøudvalget, den 4. februar 2025, pkt. 8:**

Indstillingen anbefales.

**Beslutning fra Økonomiudvalget, den 20. februar 2025, pkt. 7:**

Indstillingen anbefales.

### Beslutning

Indstillingen godkendt.